**Te iubesc**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te iubesc până

La ultima șoaptă din mine-

Și te văd rar-

Între imposibil și posibil-

Între toamnă și vară

Între granițele dintre

Invizibil și vizibil-

De parcă te creez singură în vis,

Deși exiști- mai material

Ca niciodată...

Te iubesc până în punctul

În care ocolesc lumea

Toată doar

Ca să te privesc...

Îmi ștergi dorul de

Pe obraz

Și-mi spui nu știu ce

De ieri sau de azi....

Dar eu plonjată sunt de mult

În muzica mea-

În anonimatul acela

Trădat numai de steaua

Care a răsărit

Sub clapa unui pian...

Te iubesc la nesfârșit,

Într-un hohot de nestăvilit,

Amănunțit

Sau de neatins,

Care persistă în

Obsesiv...

Te iubesc cu aceeași

Greutate pe care

O resimți sub

Mângâierea gândurilor

Cu care adesea

Te cuprind

În visele mele...

Te iubesc la nesfârșit...